Salma Agha
Salma Agha (urdu: سلما آغا; Karachi, 25-oktabr, 1956-yil, Sindh, Pokistonda tugʻilgan) — 1980-yillar va 1990-yillarning boshlarida Pokiston va Hindiston filmlarida faoliyat yuritgan britaniyalik qo'shiqchi va aktrisa. Salma Karachi shahrida tugʻilgan hamda Londonda oʻsib ulgʻaygan. Aktrisaga ushbu shaharda hind rejissorlaridan bir nechta filmlar uchun takliflar kelib tushgan. Uning birinchi filmi Nikaah (1982) romantik kartinasi boʻlib, aktrisa ushbu filmda ayol bosh rolni ijro etgan va filmning bir nechta qoʻshiqlarini oʻzi kuylagan. U oʻsha yili Filmfare mukofotiga „Eng yaxshi ayol roli“ va "Eng yaxshi ayol qoʻshiqchi " nominatsiyasi uchun nomzod boʻlgan. Aynan ushbu filmdagi qoʻshigʻi uchun Salma Filmfare eng yaxshi ayol ijrosi mukofotini qoʻlga kiritdi. U, shuningdek, Mithun Chakraborty ishtirok etgan Kasam Paida Karne Wale Ki (1984) filmidagi roli va oʻsha filmdagi „Come Closer“ qoʻshigʻi bilan tanilgan.